হবিগঞ্জে পুলিশ-বিএনপি নেতাকর্মীদের মধ্যে সংঘর্ষ
হবিগঞ্জ শহরে বিএনপির নেতাকর্মীদের সঙ্গে পুলিশের সংঘর্ষ হয়েছে।
এ ঘটনায় সাংবাদিকসহ বেশ কয়েকজন আহত হয়েছেন বলে জানা গেছে।
আজ রোববার আন্তর্জাতিক মানবাধিকার দিবস উপলক্ষে হবিগঞ্জে বিএনপির মানববন্ধনকে কেন্দ্র করে এ সংঘর্ষ বাধে।
হবিগঞ্জ থানার ভারপ্রাপ্ত কর্মকর্তা অজয় দেব দ্য ডেইলি স্টারকে জানান, এখনও সংঘর্ষ চলছে। তাই বিস্তারিত বলা যাচ্ছে না।
এখন টিভির হবিগঞ্জ প্রতিনিধি কাজল সরকার জানান, সংঘর্ষে দেশ টিভির প্রতিনিধি আমির হামজাসহ ২ জন আহত হয়েছেন। তারা সদর হাসপাতালে চিকিৎসা নিচ্ছেন।


হবিগঞ্জ শহরে বিএনপির নেতাকর্মীদের সঙ্গে পুলিশের সংঘর্ষ হয়েছে।